Vrtložne struje
<s>Vrtložne struje ili Fukoove struje (po Leonu Fukou) nastaju indukcijom napona u provodniku kada se magnetno polje oko provodnika menja.</s><s>Do promene magnetnog polja dolazi kada se provodnik kreće u konstantnom magnetnom polju ili kada provodnik miruje u promenljivom magnetnom polju.</s><s>Prema Lencovom zakonu vrtložne struje svojim postojanjem proizvode magnetno polje koje se suprotstavlja onom magnetnom polju koje ih je izazvalo.</s>

<s>U elektroenergetici, odnosno proizvodnji i prenosu električne energije, često se koristi gvožđe kao jezgro kalema.</s><s>Gvozdeno jezgro (solenoid) je potrebno da bi se dobila što veća magnetna indukcija, veći magnetni fluks i veća snaga elektromotora.</s><s>Međutim, kod jezgra od punog gvožđa, sa navojima od bakarne žice, kroz koje protiče naizmenična struja, stvara se promenljivi fluks i indukuje se elektromotorna sila i vrtložna struja promenljive putanje i smera.</s><s>Ova struja zagreva gvozdeno jezgro i pri tome nastaju gubici energije.</s><s>U radu električnih mašina naizmenične struje vrtložne struje su nepoželjne pošto povećavaju toplotne gubitke u feromagnetnom materijalu.</s><s>Da bi se smanjili gubici usled vrtložnih struja, feromagnetni delovi se ne prave od punog jezgra, već se koriste izolovani gvozdeni limovi, kako bi se ispresecao put vrtložnim strujama.</s><s>Takođe, da bi smanjile vrtložne struje, gvožđe se meša sa niskim procentom silicijuma.</s>

<s>Postoje slučajevi kada je vrtložna struja korisna.</s><s>Pomoću vrtložne struje se topi gvožđe, tako što se u keramičku posudu stavljaju komadi gvožđa, a kroz navoj oko lonca se propušta naizmenična struja.</s><s>Promenljiva struja stvara promenljivo elektromagnetno polje, što proizvodi vrtložne struje, koje zagrevaju i tope materijal u posudi.</s><s>Ovako istopljeno gvožđe može da se lije u kalupe.</s><s>Po istom principu se topi i zlato za zube.</s><s>Vrtložnie struje se koriste za direktno zagrevanje provodnog materijala kod indukcione peći.</s>

<s>Vrtložne struje imaju primenu u izradi vrtložnih kočnica, kod šinskih vozila, rolerkostera () i asinhronih mašina.</s><s>Koriste se i za ispitivanje defekata kao što su naprsline, na materijalima, tako što se meri vrtložna struja, koja ima prekide u koliko postoji defekt.</s>

<s>Izvori</s>

<s>Spoljašnje veze</s>

<s>Elektrotehnika</s>

